आमीन्
आमीन् (Amen) एक प्राचीन इब्रानी शब्द जिसे न केवल यहूदी, वरन् ईसाई और कुछ अंश तक मुसलमान भी अपनी उपासना में प्रयुक्त करते हैं। यूनानी अनुवाद के अनुसार इसका अर्थ है - "ऐसा ही हो", किंतु वास्तविक रूप में इसका अर्थ है - "ऐसा ही है" अथवा "ऐसा ही होगा"। साधारण प्रयोग में इसका अर्थ है "हो"। उपासना की समाप्ति कर उपस्थित व्यक्ति धर्माचार्य की कामना के समर्थन में "आमीन्" शब्द का प्रयोग करते हुए उस कामना के प्रति अपना समर्थन व्यक्त करते हैं।